14 Ɣemaɣi la, Yeroboam vi Abiya dze dɔ.2 Eya ta Yeroboam gblɔ na srɔ̃a be: “Meɖe kuku, tso nàtrɔ wò dzedzeme, ne woaganya be Yeroboam srɔ̃ nènye o, eye nàyi Silo. Kpɔ ɖa! Afi mae nyagblɔɖila Ahiya le. Eyae gblɔ nam be mazu fia ɖe dukɔ sia dzi.+3 Tsɔ abolo ewo kple akpɔnɔ kpakple anyitsigoe ɖeka ɖe asi, ne nàyi egbɔ. Agblɔ nu si ava dzɔ ɖe ɖevia dzi la na wò.”4 Yeroboam srɔ̃ wɔe nenema. Eye wòtso heyi Silo,+ eye wòva Ahiya fe me. Ke Ahiya megale nu kpɔm o, elabena efe ŋkuwo tsi le esi wòku amegã ta.5 Gake Yehowa gblɔ na Ahiya be: “Kpɔ ɖa, Yeroboam srɔ̃ gbɔna gbɔwò be yeabia nya wò tso via ŋu, elabena edze dɔ. Magblɔ nu si nàgblɔ nɛ la na wò.* Ne eva la, awɔ eɖokui ame tutɔe.”6 Esi Ahiya nya se efe afɔzi ko la, egblɔ be: “Ge ɖe eme, Yeroboam srɔ̃. Nu ka tae nèwɔ ɖokuiwò ame tutɔe? Wode gbe sesẽ aɖe asi nam be magblɔ na wò.7 Yi ɖagblɔ na Yeroboam be, ‘Ale Yehowa, Israel fe Mawu la, gblɔe nye esi: “Medo wò ɖe dzi le wò dukɔ la dome hetsɔ wò ɖo fia ɖe nye dukɔ Israel nu.+8 Eye medu fiaɖufe la le David fe afe la si hetsɔ na wò.+ Ke mèle abe nye subɔla David, ame si wɔ nye sededewo dzi, eye wòdze yonyeme kple efe dzi blibo hewɔ nu dzɔdzɔe sɔŋ le ŋkunyeme la ene o.+9 Ke boŋ èwɔ nu vɔ̃ɖi wu ame siwo katã do ŋgɔ na wò, eye nèwɔ mawu bubu na ɖokuiwò eye nètsɔ ga wɔ legbawo* be nàtsɔ ado dziku nam,+ eye nètrɔ megbe dem.+10 Eya ta kpɔ ɖa, mehe vɔ̃ gbɔna Yeroboam fe afe la dzi, eye matsrɔ̃ Yeroboam fe ŋutsuwo* katã, matsrɔ̃ ame siwo nye wɔnamanɔŋutɔwo kple ame beliwo gɔ̃ hã ɖa le Israel, eye makplɔ Yeroboam+ fe afe la fiafiafia, abe ale si wokplɔa mĩ ɖa keŋkeŋ ene.11 Yeroboam fe ame si aku ɖe du me la, avuwo aɖui; eye efe ame si aku ɖe gbe me la, dzifoxewo aɖui, elabena Yehowae gblɔe.”’12 “Tso nàyi afewò me. Ne wò afɔ nya ɖo dua me ko la, ɖevi la aku.13 Eye Israel blibo la afae ahaɖii, elabena eya koe nye Yeroboam fe ame si woaɖi ɖe yɔdo me; elabena eya ɖeɖe ko ŋue Yehowa, Israel fe Mawu la kpɔ nu nyui aɖe le le Yeroboam fe me.14 Yehowa aɖo fia na eɖokui ɖe Israel nu, ame si atsrɔ̃ Yeroboam+ fe afe la ɖa tso ŋkeke ma dzi, ɛ̃, tso fifi kura gɔ̃ hã.15 Yehowa asi Israel, abe aɖa si ya ʋuʋuna le tɔ me ene, eye wòaho Israel ɖa le anyigba nyui sia si wòtsɔ na wo tɔgbuiwo la dzi,+ eye wòaka wo ahlẽ ɖe Tɔsisi*+ la godo, elabena wowɔ Aserawo*+ tsɔ do dziku na Yehowa.16 Eye wòagbe nu le Israel gbɔ le Yeroboam fe nu vɔ̃ siwo wòwɔ eye wòna Israel wɔ nu vɔ̃ ta.”+17 Ale Yeroboam srɔ̃ tso dze mɔ va Tirza. Esi wòɖo afea fe kpui nu ko la, ɖevi la ku.18 Eye woɖii, eye Israel blibo la katã fae, le Yehowa fe nya si wògblɔ to efe subɔla nyagblɔɖila Ahiya dzi la nu.19 Ke Yeroboam fe ŋutinya susɔeawo, ale si wòwɔ aʋa+ kple ale si wòɖu fiae la, kpɔ ɖa, woŋlɔ wo ɖe Israel-fiawo fe ŋutinyagbalẽ me.20 Ɣeyiɣi si* Yeroboam ɖu fia la le fe blaeve vɔ eve; emegbe wotsɔe mlɔ tɔgbuiawo gbɔ;+ eye via Nadab zu fia ɖe etefe.+21 Ke Rehabeam, Salomo vi zu fia le Yuda. Rehabeam xɔ fe blaene vɔ ɖekɛ esime wòzu fia, eye wòɖu fia fe wuiadre le Yerusalem, si nye du si Yehowa tia+ le Israel-toawo katã me be yeatsɔ yefe ŋkɔ aɖo afi ma.+ Rehabeam dada ŋkɔe nye Naama, eye wònye Amoni-nyɔnu.+22 Eye Yuda wɔ nu si nye vɔ̃ le Yehowa ŋkume,+ eye wotsɔ wofe nu vɔ̃ siwo wowɔ la do dziku nɛ wu wo tɔgbuiwo.+23 Woawo hã wɔ nuxefewo, trɔ̃sɔtiwo kple Aserawo*+ ɖe togbɛ+ kɔkɔwo katã dzi kple ati dama+ ɖe sia ɖe te.24 Ŋutsu siwo gbɔ ŋutsuwo dɔna le gbedoxɔ me gɔ̃ hã le anyigba la dzi.+ Wowɔ nu ɖe dukɔ siwo Yehowa nya le Israel-viwo ŋgɔ la fe ŋunyɔnuwo katã nu.25 Le Fia Rehabeam fe fiaɖuɖu fe fe atɔ̃lia me la, Egipte-fia Sisak+ ho ɖe Yerusalem ŋu.+26 Eye wòlɔ Yehowa fe afe la me kesinɔnuwo kple fia la fe afe* me kesinɔnuwo+ dzoe. Elɔ nu sia nu dzoe hekpe ɖe sikakpoxɔnu siwo katã Salomo wɔ la ŋu.+27 Eya ta Fia Rehabeam wɔ akɔblikpoxɔnuwo ɖe wo tefe, eye wòtsɔ wo de dzɔlawo* fe tatɔ si dzɔa fia fe agbo nu fe dzikpɔkpɔ te.28 Ɣesiaɣi si fia la yi Yehowa fe afe la me la, dzɔlawo tsɔa wo, eye wogbugbɔa wo va dana ɖe dzɔlawo fe xɔ la me.29 Ke Rehabeam ŋutinya susɔeawo kple nu siwo katã wòwɔ la, woŋlɔ wo ɖe Yuda-fiawo fe ŋutinyagbalẽ me.+30 Aʋa nɔ Rehabeam kple Yeroboam dome ɣeawokatãɣi.+31 Eye wotsɔ Rehabeam mlɔ tɔgbuiawo gbɔ, woɖii ɖe tɔgbuiawo gbɔ le David Ƒe Du la me.+ Dadaa ŋkɔe nye Naama, Amoni-nyɔnu.+ Eye Rehabeam vi Abiyam*+ zu fia ɖe etefe.
ewe_Latn